Document ID: /roh_data/filtered/fineweb-2-filterrobots_roh.jsonl.gz/56348

Las cabinas da telefon svanischan, eir quellas i’l territori dal cumün da Scuol. lls respunsabels tscherchan ideas per nouvs adövers. Per la Val S-charl as esa in tschercha da soluziuns per garantir il provedimaint da basa da telefon.
La Chamonna Tuoi ha avert fin al principi da mai, la Chamonna Jenatsch perfin amo fin la mità da quel mais. Tuottas duos chamonnas sun actualmaing bain frequentadas d’alpinists chi fan gitas culs skis. Las naiveras han procurà per üna buna stagiun.
La rondella pro l’entrada dal cumün da Giarsun e Guarda vain imbellida. Intant ch’ella as preschainta pel mumaint sco ün toc beton immez la cuntrada – dess ella amo quist on survgnir ün nouv büschmaint e lura far plaschair a giasts ed indigens.